CELEX: 32015D0957
Language: et
Date: 2015-06-17 00:00:00
Title: Poliitika- ja julgeolekukomitee otsus (ÜVJP) 2015/957, 17. juuni 2015, millega võetakse vastu kolmandate riikide panused Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine) (EUAM Ukraine/2/2015)

20.6.2015   
            
            
               ET
            
            
               Euroopa Liidu Teataja
            
            
               L 156/23
            
         POLIITIKA- JA JULGEOLEKUKOMITEE OTSUS (ÜVJP) 2015/957,
   17. juuni 2015,
   millega võetakse vastu kolmandate riikide panused Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine) (EUAM Ukraine/2/2015)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 22. juuli 2014. aasta otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine), (1) eriti selle artiklit 10,
   ning arvestades järgmist:
   
               (1)
            
            
               Vastavalt otsuse 2014/486/ÜVJP artikli 10 lõikele 3 volitas nõukogu poliitika- ja julgeolekukomiteed tegema asjakohaseid otsuseid kolmandate riikide poolt Ukraina tsiviiljulgeoleku sektori reformiks läbiviidavasse Euroopa Liidu nõuandemissiooni (EUAM Ukraine) pakutavate panuste vastuvõtmise kohta.
            
         
               (2)
            
            
               Tsiviiloperatsiooni ülem soovitas poliitika- ja julgeolekukomiteel võtta vastu Kanada ja Norra Kuningriigi pakutud panused missiooni EUAM Ukraine ning käsitada neid märkimisväärsetena.
            
         
               (3)
            
            
               Kanada ja Norra Kuningriik tuleks vabastada rahalisest panusest missiooni EUAM Ukraine eelarvesse,
            
         ON VASTU VÕTNUD KÄESOLEVA OTSUSE:
   Artikkel 1
   Kolmandate riikide panused
   1.   Kanada ja Norra Kuningriigi panused Ukraina tsiviiljulgeoleku sektori reformiks läbiviidavasse Euroopa Liidu nõuandemissiooni (EUAM Ukraine) võetakse vastu ja neid käsitatakse märkimisväärsetena.
   2.   Kanada ja Norra Kuningriik on vabastatud rahalisest panusest missiooni EUAM Ukraine eelarvesse.
   Artikkel 2
   Jõustumine
   Käesolev otsus jõustub selle vastuvõtmise kuupäeval.
   
      Brüssel, 17. juuni 2015
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 217, 23.7.2014, lk 42.